Gandia anuncia un nou programa de capacitació digital
08 febrer 2024

## Gandia anuncia un nou programa de capacitació digital08 febrer 2024Última actualització: 08 febrer 2024

![](../gestion/img/f12ae5b0b8f5520e7ec6c898df8950f7aea0a333c0e826b0731ac843b07d26c7.jpg)  
  

La **regidora delegada d'Economia, Empresa i Ocupació, Elena Moncho**, i la **professora del curs, Mayte Martínez Sifres**, han presentat el nou **Centre de Capacitació Digital**.  
  
Es tracta d'un programa formatiu mitjançant el qual, l'**Ajuntament i l'Urbalab**, que forma part de la **Xarxa Estatal de Centres de Capacitació Digital**, pretenen dotar la població de les competències clau per ocupar-les i millorar-ne les capacitats digitals.  
  
Tal com ha explicat l'edil, al llarg del 2024 es duran a terme **8 edicions** en què es preveu la participació de **més de 100 persones**. Cadascuna durarà **30 hores i** contindrà **5 mòduls formatius**. Concretament, **la primera convocatòria arrancarà el pròxim dilluns 26 de febrer i finalitzarà el 8 de març**. Les classes s'impartiran de **9.30 a 13.30 hores**.  
  
_"Les persones inscrites rebran una alfabetització digital bàsica que els permetrà accedir a noves oportunitats de formació i d'aprenentatge. La idea és que quan acaben siguen capaços de resoldre problemes, fer compres en línia sense tenir por que els enganyen, etc."_, ha comentat Sifres.  
  
Entre altres coses, es tractaran temes com la informació i el maneig del correu electrònic, la comunicació i la col·laboració en línia, la creació de contingut, la intel·ligència artificial o la seguretat a la xarxa.  
  
El contingut s'impartirà de forma teòrica i pràctica per desenvolupar l'autonomia digital de l'alumnat. Una vegada superat el curs, les persones participants podran sol·licitar una **acreditació professional** de les competències adquirides.  
  
La iniciativa s'ha iniciat gràcies a una **ajuda de 24.500 euros** que la Subdirecció General de Planificació i Gestió de la Formació Professional ha concedit al consistori. Aquesta prestació s‟emmarca dins del **Pla de Recuperació, Transformació i Resiliència i el Fons Next Generation**, que permeten la realització d‟activitats destinades a enriquir les habilitats tecnològiques de la ciutadania.  
  
Per finalitzar, tant Moncho com Sifres han convidat la població a participar-hi i han recordat que els interessats poden inscriure's a la pàgina web de l'**[Urbalab Gandia](https://www.urbalabgandia.com/es/inicio/)**.